OSNOVNA ŠKOLA IVANA MAŽURANIĆA

VINKOVCI

S. S. Kranjčevića 2

**ZAPISNIK SA SJEDNICE UČITELJSKOG VIJEĆA**

održane 14. studenog 2016.

Dnevni red:

1. Verifikacija Zapisnika s prošle sjednice Učiteljskog vijeća
2. Imenovanje Povjerenstva za provođenje postupka odabira putne agencije za školu u prirodi, ekskurziju sedmih razreda te izvanučioničku nastavu šestih razreda
3. Učenici s posebnim odgojno-obrazovnim potrebama – predavanje pedagoginje i psihologa
4. Nadopuna dnevnog reda: Izvješće o tijeku projekta „Migrations“
5. Različito

Dnevni red je usvojen.

Opravdano su se unaprijed ispričali za izostanak kolegice Zrinka Šimunović, Ivana Velić, Helena Vranješević Miličević, Mirna Katičić, Kata Grgljanić.

**Ad.1)** Zapisnik nije poslan članovima Učiteljskog vijeća na uvid pa se ne može usvojiti. Biti će poslan sutra.

**Ad.2)** Ravnateljica predlaže članove Povjerenstva za provođenje postupka odabira putne agencije za školu u prirodi, ekskurziju sedmih razreda te izvanučioničku nastavu šestih razreda:

Za Školu u prirodi: Ivana Vučić – učitelj voditelj, Silvija Mateljan – učitelj pratitelj, ravnateljica, pedagoginja, psiholog (zapisničar) roditelji Dražen Javor i Igor Miličević (predstavnici vijeća roditelja). Sastanak će se održati u četvrtak, 17. studenog u 12 sati. Učenici (predstavnici vijeća učenika) ne moraju dolaziti.

Za dvodnevni izlet (izvanučionička nastava) šestih razreda: Andreja Pranjić – učitelj voditelj, Mirela Klarić – učitelj pratitelj, ravnateljica, vjeroučitelj Marijan Lončar, roditelji Sandra Božanović i Tomislav Sekulić (predstavnici vijeća roditelja) te psiholog (zapisničar). Sastanak će se održati u četvrtak, 17. studenog u 13.30 sati. Učenici (predstavnici vijeća učenika) mogu doći, ali nemaju pravo odlučivanja.

Za ekskurziju sedmih razreda: Ivana Velić – učitelj voditelj, Marija Čopčić Banovac – učitelj pratitelj, psiholog – učitelj pratitelj, ravnateljica, pedagoginja, roditelji Jadranka Grizelj i Mirela Luburić (predstavnici vijeća roditelja). Učenici (predstavnici vijeća učenika) mogu doći, ali nemaju pravo odlučivanja. Sastanak će se održati u četvrtak, 17. studenog u 14 sati.

Svi članovi Učiteljskog vijeća slažu se sa prijedlogom za članove navedenih Povjerenstava te su isti prihvaćeni.

**Ad.3)** Uslijedilo je predavanje na temu Učenici s posebnim odgojno-obrazovnim potrebama. Predavači su bili pedagoginja Josipa Curić i psiholog Robert Kovačević. Nakon predavanja pedagoginja je podijelila svim članovima Učiteljskog vijeća kratke naputke i smjernice o prilagodi metoda rada za učenike s posebnim odgojno-obrazovnim potrebama.

**Ad.4)** Učiteljica Mirela Klarić izvijestila o tijeku projekta „Migrations“ u kojem sudjeluje i naša škola. Učiteljica je govorila o učinjenim aktivnostima: odabiru loga projekta te o online anketi za učenike i njihove roditelje. Spomenula je održavanje Projektnog dana u školi, ali se još mora s ravnateljicom dogovoriti točan termin i aktivnosti. Dana 23. studenog učiteljice: Slađana Raguž, Mirna Katičić, Andreja Pranjić i Mirela Klarić odlaze u posjet Rumunjskoj, u sklopu međunarodne suradnje vezane za navedeni projekt.

**Ad.5)** Ravnateljica se osvrnula na upite učitelja o primanju roditelja na hodniku, između dva školska sata. Rekla je da bi bolje i sigurnije bilo s roditeljem dogovoriti novi sastanak, u terminu predviđenom za razgovor s roditeljima (što stoji i u zaduženju svakog učitelja). Ako roditelj želi razgovarati s nekim drugim predmetnim učiteljem, razrednik bi trebao uputiti roditelja na termin za razgovor tog učitelja. Svrha ovoga je da se s roditeljima obave kvalitetniji razgovori, jer je ponekad potrebno posvetiti više vremena od 5 ili 15 minuta, koliko traje odmor. Bio je upit može li trener vidjeti ocjene učenika kojeg trenira. Ravnateljica odgovara da se trener može samo informirati kod razrednice općenito o uspjehu i ponašanju učenika u školi, dok ocjene može vidjeti samo roditelj/staratelj učenika.

Ravnateljica još jednom podsjetila da se u petak, 18. studenog prilagodi nastava, jer se obilježava Dan sjećanja na žrtve Vukovara.

Vjeroučitelj Marijan Lončar rekao da će se humanitarna akcija početi održavati kao i svake godine s početkom Adventa. Djeca će donositi hranu, odjeću, školski pribor, igračke i higijenske potrepštine, a sve će se proslijediti u Caritas i pučku kuhinju.

Učiteljice matematike izvijestile da se 1. prosinca od 18 sati održava Večer matematike.

23. prosinca je zadnji dan nastave u ovom polugodištu. Nastava će se održati samo u jednoj smjeni. Razredna nastava će imati 3 školska sata, a predmetna nastave će imati 4 školska sata.

Ove godine je naša škola odabrana da kiti Božićnu jelku na gradskom trgu, a naš školski zbor će sudjelovati na tradicionalnom Božićnom koncertu na pješačkoj zoni, ispred gimnazije. Učiteljice likovne i glazbene kulture će pripremiti učenike za navedene događaje.